cyanic-selkie/wikianc huggingface dataset:
Kierchen
Kuckeswäertes
D'Méchelskierch vu Kierchen, mam Kierfecht an der Plaz niewendrun, déi zanter 1991 op der Lëscht vun de klasséierte Monumenter als Nationalmonument klasséiert ass.
De Kierfecht vu Kierchen, op deem dräi brittesch Zaldote begruewe leien, zielt zu de Commonwealth-Griewer.
D'Lourdes-Grott bei der Kierchermillen, déi 1949 ageseent gouf.
Joséphine-Charlotte vun der Belsch
D'Joséphine-Charlotte, Ingeborg, Elisabeth, Marie-Josée, Marguerite, Astrid, gebuer den 11. Oktober 1927 zu Bréissel als Prinzessin vun der Belsch, a gestuerwen den 10. Januar 2005 op Schlass Fëschbech war, als d'Fra vum Grand-Duc Jean, Groussherzogin vu Lëtzebuerg.
D'Prinzessin Joséphine-Charlotte war déi eelst Duechter vum spéidere Kinnek Leopold III. a senger Fra, der Prinzessin Astrid vu Schweden. Hir Kandheet huet se ufanks zu Stuyvenberg verbruecht, 1944 gouf se mat hirem Papp an Däitschland ënner Hausarrest gestallt a goung nom Krich mat hirer Famill op Prégny bei Genf wunnen, wou d'Joséphine-Charlotte Kannerpsychologie studéiert huet.
Den 9. Abrëll 1953 huet si den Ierfgroussherzog Jean vu Lëtzebuerg bestuet. Aus dësem Bestietnes gounge 5 Kanner ervir:
Den 12. November 1964 ass de Prënz Jean senger Mamm Charlotte op de Lëtzebuerger Troun gefollegt, d'Joséphine-Charlotte gouf Groussherzogin.
Vun 1964 un ass d'Joséphine-Charlotte Presidentin vum Lëtzebuerger Lëtzebuerger Roude Kräiz gewiescht an huet eng sëllegen aner Wueltätegkeetsorganisatioune patronéiert. Si war staark u moderner Konscht intresséiert.
Uergelmanufaktur Gerhard Schmid
D'Uergelmanufaktur Gerhard Schmid vu Kaufbeuren gouf 1955 vum Gerhard Schmid gegrënnt, deen 2004 gestuerwen ass. D'Firma Orgelbau Schmid Kaufbeuren e.K. gëtt duerno vu sengem Jong Gunnar gefouert.
Zanter 1955 huet d'Manufanktur eng 200 Uergele gebaut an der 150 restauréiert.
Schmid Uergelen (Auswiel)
" Dijon, 1996
Méchela
Méchela ass eng Uertschaft an der Gemeng Buerschent.
Méchela am Iwwerbléck
Méchela läit um lénksen Uwänner vun der Sauer.
Marcotty-Bréck
D'Marcotty-Bréck ass eng Hiefklappbréck zu Angleur bei Léck.
Méchela
Méchela am Iwwerbléck
De Mëttelpunkt vum Duerf ass d'Al Schoul an där haut nach ëmmer Festivitéiten ofgehale ginn.
Marcotty-Bréck
Et ass eng Bréck, déi mat Kontergewiichter an d'Luucht gehuewe gëtt.
Méchela
Méchela am Iwwerbléck
Méchela ass bei den Éisleker Leit bekannt fir d'Disco "Moonlight" déi et vun 1979-2003 gouf. Dëst am alen "Hôtel des Ardennes" vis-à-vis vun der Gare. D'Gebai gouf 2021 ofgerappt, nodeems et ronderëm komplett verwëldert war. Zur Sauer zou, um alen Futtballterrain, soll e Park entstoen.
Marcotty-Bréck
Bei grousse Brécken, wéi der Tower-Bréck si se verstoppt.
D'Bréck ass knapps 5 Meter laang a si huet den Numm vun der Strooss déi driwwer geet.
Si féiert iwwer den Ourthekanal a steet op de Mauere vum Schleisekapp, déi den ieweschte Schleisebaseng vun der Angleur-Schleis vum ënneschte vun der Chênée-Schleis trennen.
Zanter uganks 2010 ass d'Bréck fir den Autosverkéier gespaart.
Primož Trubar
De Primož Trubar, (och latiniséiert Primus Truber), gebuer ëm den 9. Juni 1508 zu Rašica a gestuerwen den 28. Juni 1586 zu Derendingen (haut e Quartier vun Tübingen), war e sloweenesche protestantesche Geeschtlechen a Reformator.
Hie war deen éischte Chef vun der sloweenescher protestantescher Kierch, Auteur vum éischte gedréckte Buch op Sloweenesch (Catechismus) an huet wichteg Aarbecht geleescht fir d'sloweenesch Sprooch ze vereenheetlechen.
Soss
Den Trubar ass op der Sloweenescher 1-Euro-Mënz ze gesinn. 2008 koum eng Gedenkmënz vun 2 Euro eraus, zu Éiere vu sengem 500. Gebuertsdag.
Bréck vu Laser
Op der lëtzebuergescher Säit geet se vun der N10 aus, an iwwer d'Waasserbëlleger Strooss zu Laser huet se Kontakt mat der Bundesstrooss B 418. Et ass eng Boubréck mat 5 Béi an enger Längt vu 87 m. D'Feldwäite sinn: 12,40 m - 16,79 m - 16,64 m - 16,77 m - 12,40 m. Si ass aus arméiertem Bëtong a mat Hasteng ausgekleet.
D'Bréck vu Laser gouf 1855 gebaut, an am Zweete Weltkrich, 1944 zerstéiert. Nom Krich gouf déi haiteg Bréck 1952 opgeriicht.
Jean-Baptiste Fischer
De Jean-Baptiste Fischer gebuer den 30. Mäerz 1867 zu Brunstatt war e franséische Vëlossportler. Säi Spëtznumm war Le grimpeur.
Hien hat 1901 Paris - Tours gewonnen, war véiermol ënner den 10 Éischte beim Paris - Roubaix, a gouf de 5. um Tour de France 1903.
Wilwerdang
Wilwerdang ass eng Uertschaft an der Gemeng Ëlwen.
Um Lieu-dit "Op Kneiff" bei Wilwerdang läit mat 560,13 Meter déi héchst Plaz zu Lëtzebuerg. Déi zweethéchst ass mat 558,35 Meter iwwer NN d'Buergplaz zu Huldang.
Eisebunn
Duerch Wilwerdang huet fréier d'Eisebunnsstreck Ëlwen - Sankt Vith gefouert. Eng ronn 2 km hanner Wilwerdang an Direktioun St. Vith war d'Westportal vum 790 Meter laangen Tunnel, deem säin Ostportal eng ronn 150 Meter virun der belscher Grenz war. Den Tunnel huet ënner dem Haus Knauf op der Buergplaz erduerch gefouert, an ass dann eng ronn 250 m ëstlech dovun aus dem Hiwwel erauskomm.
De Wilwerdanger Tunnel gouf aus Ëmweltschutzgrënn gespaart a gëtt och net restauréiert. Beim Westportal gouf e Fliedermaus-Léierpad ageriicht.
Canton de Tonnay-Boutonne
De Canton de Tonnay-Boutonne ass eng fréier franséisch administrativ Andeelung am Arrondissement Saint-Jean-d'Angély, am Departement Charente-Maritime an der Regioun Nei-Aquitaine. Mam Dekret vum 27. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Arrondissement Montluçon
Den Arrondissement Montluçon ass eng franséisch administrativ Andeelung am Departement Allier an der Regioun Auvergne-Rhône-Alpes.
Den Haaptuert ass Montluçon.
Den Arrondissement setzt sech aus 8 Kantonen zesummen:
Canton de Baignes-Sainte-Radegonde
De Canton de Baignes-Sainte-Radegonde ass eng fréier franséisch administrativ Andeelung am Arrondissement Cognac, an der Charente an der Regioun Nei-Aquitaine. Bei der Kantonalreform vun 2014 gouf de Kanton ofgeschaaft.
Nicolas Huberty
Den Nicolas Huberty, gebuer de 16. Dezember 1890 zu Kiemen (Lëtzebuerg), a gestuerwen den 23. Februar 1976 zu Ettelbréck, war e Lëtzebuerger Resistenzler an Hausdokter, deen zu Ettelbréck praktizéiert huet.
Seng Carrière als Dokter
Den Nicolas Huberty huet sech den 9. Dezember 1919 zu Ettelbréck etabléiert wou hie bis zu sengem Doud als Omnipracticien praktizéiert huet.
Resistenzler
Den Dokter Huberty hat e beweegt Liewen als Resistenzler. Schonn den 2. Abrëll 1940 an direkt duerno krut hien d'Geleeënheet, fir säi Patriotismus a seng frankophil Astellung ënner Bewäis ze stellen. Deemools war e franséischen Opklärungsfliger, no Beschoss duerch déi däitsch Flak, bei Feelen erofgefall an den Dokter Huberty, zesumme mam Chirurg vun der Ettelbrécker Klinick, dem Dokter Charles Marx, huet sech den zwéin verwondte Piloten, dem Capitaine Marcel-Pierre Faure, an dem Chef-Adjutant Charles Lherbiet ugeholl, a se dunn, mat der Hëllef vum Dokter Huberty sengem Chauffer, Tony Hientgen, heemlech iwwer déi franséisch Grenz bruecht. Dofir gouf den Dokter Huberty an déi aner Komplizen, opgrond vun der deemoleger "offizieller" Neutralitéit vu Lëtzebuerg, vum Gericht ugeklot. Et koum allerdéngs net méi zu engem Prozess, well an der Zwëschenzäit, den 10. Mee 1940, waren déi däitsch Truppen ageréckt. Den Okkupant huet dat Ereegnes allerdéngs net aus den Ae verluer. Der Geforen, déi sech doraus kéinten erginn, war sech den Dokter Huberty och bewosst an huet sech dunn den 10. Mee 1940, op der Flucht virun den Däitschen, no Frankräich ofgesat. Hien hat zu Saint-Brice d'Praxis vun engem franséische Kolleeg iwwerholl. Hien huet allerdéngs missen op Ettelbréck zeréckkommen, wéi och do déi däitsch Truppen ageréckt sinn.
D'Nazien haten den Dossier vum Dokter Huberty awer net vergiess. 1941 gouf hien zu enger Geldbouss verurteelt an e krut Prisong mat Sursis.
Well verschidde Sabotageakten zu Ettelbréck gemaach goufen, a besonnesch well am Oktober 1941 Hakekräizfändelen um Foussballsterrain erofgerappt goufen, hunn d'Nazie sech erëm un den Dokter Huberty erënnert. Hie gouf, zesumme mat 20 aneren Ettelbrécker Perséinlechkeeten, am Oktober 1941 als Geisel verhaft. All zesummen hu se solidaresch eng Geldstrof vu 500.00 RM misse bezuelen, fir erëm fräi ze kommen.
Den Dokter Huberty huet sech doduerch awer net aschüchtere gelooss. Fir hie war keng Stonn ze fréi a keng Stonn ze spéit, wann et geheescht huet, d'Lëtzebuerger Refraktären, déi a Bunkeren oder a Privathaiser verstoppt waren, bräichte seng Hëllef. Hien a seng Fra hu méi wéi 300 verstoppte Lëtzebuerger Zwangsrekrutéiert medezinesch betreit, dacks aus Sécherheetsgrënn an hirer Garage.
Arrondissement Ambert
Den Arrondissement Ambert ass eng franséisch administrativ Andeelung am Departement Puy-de-Dôme an der Regioun Auvergne-Rhône-Alpes.
Den Haaptuert ass Ambert.
Den Arrondissement setzt sech aus 8 Kantonen zesummen:
Henri Kass
Den Henri Kass, gebuer den 13. Oktober 1919 zu Schuller a gestuerwen de 7. September 1982 war e lëtzebuergesche Vëlossportler.
Hien ass am Joer 1951 den Tour de France gefuer, huet awer an der 21. Etapp opginn.
Monstranz
Eng Monstranz (vu lat. mostrare - "weisen") ass e konschthandwierkleche Géigestand an deem eng konsekréiert Hostie kann ausgestallt ginn. Dës gëtt mat Hëllef vun enger Halterung (Lunula) gehalen a senkrecht an déi gliese Kummer vun der Monstranz gestallt.
Jee no Form ënnerscheet een:
Ostensorium gëtt heiansdo synonym zu Monstranz gebraucht, mä a Wierklechkeet handelt et sech ëm eng kleng Form vu Monstranz, déi sech op en dekorative Bord ronderëm d'Hostie reduzéiert an och kaum e Stack huet. Den Iwwergank tëscht Monstranz an Ostensorium ass natierlech fléissend.
An der kathoulescher Kierch gëtt d'Monstranz gebraucht fir d'Sakrament auszestellen an unzebieden a bei Pressessiounen, virun allem op Erläichendag, zu Lëtzebuerg awer och bei der Schlusspressessioun vun der Muttergottesoktav.
Et gëtt och Monstranze fir Reliquien.
Commissaire au contrôle des banques
Commissaire au contrôle des banques ass den Numm, ënner deem d'Bankenopsiicht zu Lëtzebuerg 1945 geschaaft gouf. De Pierre Werner, de spéidere Staats- a Finanzminister war den éischten Titulaire op deem Posten.
De Kommissär huet drop opgepasst, datt d'Gesetzer, Arrêtéen a Reglementer iwwer de Finanzsecteur an d'Finanzoperatiounen agehale gi sinn. Hie war zoustänneg fir d'Banken, privat Spuer- an Hypothéikegesellschafte grad wéi fir all Entreprise déi Gelddepoten ugeholl huet.
Dem Kommissär seng Aufgabe sinn 1981 ugepasst ginn andeems eng europäesch Direktive iwwer d'Aktivitéite vun de Kreditinstituter ugeholl gi war. 1983 si seng Aufgabe vum Institut monétaire iwwerholl ginn, deen dunn nei gegrënnt gi war.
Hautdesdaags gëtt de Finanzsecteur vun der Commission de surveillance du secteur financier iwwerwaacht.
Tennessine
Tennessine (Symbol Ts), virdru provisoresch Ununseptium (Symbol Uus) oder Eka-Astat genannt, ass e cheemescht Element mat der Uerdnungszuel 117 am Periodesystem vun den Elementer. Déi relativ Atommass vu sengem stabilsten Isotop ass 291. Allerdéngs gouf dat kënschtlech Element nach net hiergestallt.
Tennessineproduktioun
1999 hate Wëssenschaftler vum Lawrence Berkeley National Laboratory behaapt dat neit Element hiergestallt ze hunn. Allerdéngs konnt dat Experiment ni nogestallt ginn. Sou hu se 2001 hir Behaaptungen zeréckgehol.
Hector Tiberghien
Den Hector Tiberghien, gebuer den 19. Februar 1888 zu Wattrelos a Frankräich a gestuerwen de 16. August 1951 zu Neuilly-sur-Seine war e belsche Vëlossportler.
1919 hat hie Paris - Tours gewonnen.
Nic Joosen
D'Nic Joosen, gebuer den 20. Mäerz 1933 zu Léck, a gestuerwen de 25. November 2007, war eng belsch Molerin a Sculptrice.
Messier 26
De Messier 26 (och als NGC 6694 bekannt) huet eng visuell Magnitude vu +8,00 mag. Den oppene Stärekoup huet eng Gréisst vu 15' × 15' am Stärebild Scutum.
Koordinaten (Equinoxe J2000.0)
Canton de Betz
De Canton de Betz ass eng fréier franséisch administrativ Andeelung am Arrondissement Senlis, am Departement Oise an der Regioun Hauts-de-France.
William J. Kroll
De William J. Kroll (och nach: Guillaume J. Kroll) gebuer de 24. November 1889 zu Esch-Uelzecht als Wilhelm Justine Adolph Kroll, a gestuerwen den 30. Mäerz 1973 zu Bréissel, war e lëtzebuergesche Fuerscher an Erfinder.
De Kroll huet seng Kandheet am Schiet vun den Héichiewe vun der Brasseurs Schmelz verbruecht, wou säi Papp Direkter war.
1909 huet en d'Première um Athenäum an der Stad gemaach, an duerno huet hien, wéi och seng Bridder, fir Ingenieur an Däitschland, zu Berlin-Charlottenburg studéiert, wou e maxima cum laude säin Doktertitel krut.
Nodeem en an Däitschland, Éisträich an Ungarn bei verschiddenen Entreprisë geschafft hat, an ë. a. en neie Bläi-Aluminiumalliage entwéckelt hat, koum de Kroll 1923 zeréck op Lëtzebuerg an huet an der Stad um Belair d'Villa Leclerc, an där haut de Kadaster ass, an e Laboratoire ëmgebaut. Do huet e souzesoen als Ee-Mann-Betrib am Beräich vun der Metallurgie geschafft a gefuerscht, virun allem iwwer den Titan an Alliagen dovun.
Am Februar 1940 ass de Guillaume Kroll an Amerika ausgewandert. Fir d'éischt huet e fir d'Union Carbide and Carbon geschafft, duerno fir de Bureau of Mines am Oregon an op der Oregon State University, wou en och säi Wëssen un d'Studente weiderginn huet. 1946 huet en deen no him genannte Kroll-Procedé entwéckelt, deen et erméiglecht, Titan an Zirkonium duerch Reduktioun op industrieller Basis ze produzéieren. Titan ass genee sou zolidd wéi Stol, mä méi liicht, a gëtt dofir vill an der Aeronautic gebraucht.
1958 krut hien d'Perkin Medal, déi bedeitendst Auszeechnung fir Innovatiounen an der ugewannter Chimie an den USA.
1961 koum de W. J. Kroll zeréck an Europa an huet bei sengem Brudder an der Géigend vu Bréissel gewunnt, wou en och 1973 gestuerwen ass. Virdru koum en awer e puermol op Lëtzebuerg, an ass och do um Nikloskierfecht begruewe ginn.
Betlehem
Betlehem (och Bethlehem, Efrata; arabesch: بيت لحم, Beit Lahm; hebräesch: בית לחם, Beit Lechem, "Haus vum Brout") ass eng Stad mat 20.000 Awunner am Westjordanland. D'Stad gehéiert zu den Palestineschen Autonomiegebidder. Bethlehem huet eng grouss biblesch Bedeitung, well:
Alix vu Lëtzebuerg
D'Prinzessin Alix Marie Anne Antoinette Charlotte Gabrielle vu Lëtzebuerg, gebuer de 24. August 1929 um Schlass Bierg a gestuerwen den 11. Februar 2019, um Schlass Beloeil, war dat jéngst Kand vun der Groussherzogin Charlotte an hirem Mann dem Prënz Felix. Si war d'Tatta vum Groussherzog Henri.
Si huet sech 1950 zu Lëtzebuerg mat dem Antoine de Ligne bestuet, deen aus enger adeleger belscher Famill koum. Den Antoine de Ligne war am Zweete Weltkrich Pilot an der R.A.F. gewiescht, a Member vun enger Expeditioun vu 17 Méint op de Südpol.
Si hunn am Schlass Beloeil an der belscher Provënz Hainaut gewunnt a krute siwe Kanner an 10 Kandskanner.
Association des Compagnies d'Assurance
D'Association des Compagnies d'Assurances (ACA) ass de Beruffsverband vun den Assurancen zu Lëtzebuerg a gouf 1956 gegrënnt.
Oganesson
Oganesson, Symbol Og, virdru provisoresch Ununoctium (Symbol Uuo) oder Eka-Radon genannt, ass e cheemescht Element mat der Uerdnungszuel 118 am Periodesystem vun den Elementer. Déi relativ Atommass vu sengem stabilsten Isotop ass 294. Allerdéngs gouf dat kënschtlech Element nach net hiergestallt. Oganesson huet nëmmen 1 Isotop mat enger Hallefwäertszäit vun 0,89 ms. Oganesson zielt zu den Edelgasen.
Cipri Adolf Bermann
No enger Léier zu Furtwangen goung hien op München an op Zürich, wou en um Polytechnikum ënner anerem Architektur studéiert huet. Vun 1889 un huet en zu München gewunnt, wou en eng Sculpteursschoul geleet huet. Vun 1903 un, war e Member vun der Vereenegung "Deutscher Künstlerbund". Hie gouf zu München, Dresden a Paräis ausgezeechent. Säi Wierk zeechent sech duerch monumental Gréisst, déifdréngend Psychologie a gesond Natierlechkeet aus.
Zu Lëtzebuerg steet eng Bronze vum Cipri Adolf Bermann, "Le Centaure", am neie Jardin français virun der Orangerie am Park vum Thermalbad zu Munneref. Dës Bronze gouf dem Thermalbad vum Nationale Geschichts- a Konschtmusée zur Verfügung gestallt.
USA for Africa
USA for Africa war 1985 ee Museksprojet mat deem Sue fir d'Welthongerhëllef an Afrika gesammelt goufen.
"USA" heescht an dësem Kontext net "United States of America" mä "United Support of Artists" (Gemeinsam Ënnerstëtzung vun Artisten).
Am Ufank huet den Harry Belafonte d'Iddi gehat, mat engem Museksstéck, dat vu schwaarze Kënschtler opgeholl gi wier, Sue fir Afrika ze sammelen. De Produzent Ken Kragen huet hien iwwerried, et mat enger amerikanescher Versioun vun „Band Aid“ ze probéieren. Hien huet och de Lionel Richie vun der Iddi begeeschtert, deem seng Fra och dem Stevie Wonder senger Fra dovu gezielt huet. Schlussendlech huet de Quincy Jones dat vum Michael Jackson a vum Lionel Richie geschriwwent Lidd “We are the world” produzéiert.
D'Lidd gouf den 28. Januar 1985 opgeholl, um Virowend vun den American Music Awards. Dofir war eng Instrumentalspur un intresséiert Sänger a Sängerinnen geschéckt ginn, zesumme mat enger Invitatioun, sech deen Owend am Studio ze treffen.
Succès
Déi éischt 800.000 Singles koumen de 7. Mäerz 1985 op de Maart, a ware bannent enger Woch ausverkaf. An dräi Woche war den Hit op Nummer 1 an den Charts. 1985 huet “We are the World” de Grammy fir de “Song vum Joer” a “Plack vum Joer” gewonnen.
Arrondissement Moulins
Den Arrondissement Moulins ass eng franséisch administrativ Andeelung am Departement Allier an der Regioun Auvergne-Rhône-Alpes.
USA for Africa
Succès
Insgesamt goufe méi wéi siwe Millioune Singles verkaf a knapps fënnef Milliounen Albumen. Dobäi koumen nach de Gewënn aus dem Verkaf vun T-Shirten, Sweatshirten, Videoen a Pousteren. Am Ganze koumen sou méi wéi 690 Milliounen US-Dollar fir USA for Africa zusummen.
Sänger
Dem Alphabet no
Arrondissement Moulins
Den Arrondissement setzt sech aus 8 Kantonen zesummen dovun e puer nëmmen deelweis:
USA for Africa
Sänger
chronologesch no hirem Optrëtt am Lidd
Canton de Barbezieux-Saint-Hilaire
De  Canton de Barbezieux-Saint-Hilaire ass eng fréier franséisch administrativ Andeelung am Arrondissement Cognac, an der Charente an der Regioun Nei-Aquitaine. Bei der Kantonalreform vun 2014 gouf de Kanton ofgeschaaft.
Lesch-Nyhan-Syndrom
De Lesch-Nyhan-Syndrom ass eng Stoffwiesselkrankheet mat geneeteschen Originnen, bei där et zu enger Eropsetzung vum Urinsaiergehalt am Blutt kënnt.
D'Syndrom, dat X-chromosomal-rezessiv verierft gëtt, gëtt och Hyperurikos oder Hyperurikämie-Syndrom genannt. Et gouf 1964 fir d'éischt vum US-amerikanesche Medezinner William Nyhan a sengem Student Michael Lesch beschriwwen. LNS trëtt bal nëmme bei Jongen oder Männer op, an dat mat enger Heefegkeet vun tëscht 1:50.000 bis 1:100.000. Bis 2008 sinn iwwer 150 Fäll dokumentéiert, dovun an Däitschland eng 20.
Canton de Chantilly
De  ass eng franséisch administrativ Andeelung am Arrondissement Senlis, am Departement Oise an der Regioun Hauts-de-France.
Commissariat aux assurances
De Commissariat aux assurances (gekierzt CAA), de fréiere Service de contrôle des assurances, ass zu Lëtzebuerg d'Organ dat op legaler Basis mat der Assurancenopsiicht chargéiert ass.
Aufgaben
Zu den Aufgabe vum CAA gehéieren ë. a. d'Demande vu Persounen ze préiwen, déi sech zu Lëtzebuerg am Assurancëwiesen néierloosse wëllen an am allgemengen de Secteur vun den Assurancen, de Reassurancen an den Assurance-Agenten ze iwwerwaachen.
Organisatioun
De Conseil vum Commissariat besteet aus fënnef Memberen déi vum Regierungsrot genannt ginn. Dräi Membere gi vum zoustännege Ministère proposéiert, ee representéiert den Assurancësecteur an een d'Assuréen.
Den Direkter vum Commissariat ass och automatesch President vum Conseil.
Beeler
Beeler ass eng Uertschaft an der Gemeng Wäiswampech.
Geographie
Beeler läit am Norde vum Lëtzebuerger Land an ass eng Grenzuertschaft mat der Belsch. Seng Gewan grenzt am Westen an am Norden un déi belsch Uertschafte Malscheid a Lascheid. Ëstlech läit Leetem an am Süde Wäiswampech.
Den héchste Punkt vu Beeler ass um Béchel op 508 Meter wou och de Waasserbaseng steet, a seng déifst Plaz ass bei der Gossemaark LBN 63 op 395 Meter. Bei dëser Maark leeft och d'Rillerbaach an d'Belsch eriwwer, eng Niewebaach vun der Feederbaach, déi bei Stubach an d'Our leeft.
Eng Niewebaach vun der Rillerbaach, déi no bei der Grenzmaark LBN 64 entspréngt, mécht d'Grenz mat der Belsch bis zum Zesummefloss mat Rillerbaach, a vun do un als Rillerbaach bis bei d'Mark LBN 63 wou se dann an d'Belsch lafen.
D'Schibech mécht d'Grenz mat der Gewan vu Wäiswampech, an d'Niddelburen maachen op enger Längt vu 700 Meter d'Grenz mat Leetem.
Biotesch Ëmweltfaktoren
Als biotesch ginn Ëmweltfaktoren zesummegefaasst, un deene Liewewiesen erkennbar bedeelegt sinn. Si erginn sech aus de Wiesselwierkunge tëscht eenzel Aarte bannent engem Ekosystem.
Am Géigesaz dozou stinn abiotesch Ëmweltfaktoren, déi onbelieft Interaktiounspartner duerstellen.
.mu
.mu ass den Nationalen Top-Level-Domän vu Mauritius.
Kompromëss vu Lëtzebuerg
Kompromëss vu Lëtzebuerg gouf en Ofkommes genannt, dat den 29. Januar 1966 Divergenzen an der Agrarpolitik vun der EWG an domat d'franséisch "Politik vum eidele Stull" op en Enn bruecht huet. Lëtzebuerg hat deemools d'Conseilspresidence.
Den 1. Juli 1965 goufen d'Verhandlungen iwwer den Agrarfonds duerch Frankräich ënnerbrach. E puer Méint laang huet Frankräich keng Ministere méi an d'Reunioune vum Conseil vun der Europäescher Gemeinschaft geschéckt, sou datt dee keng Decisioune méi konnt huelen.
De sougenannte Lëtzebuerger Kompromëss huet virgesinn, datt de Conseil a Fäll, bei deenen e grondsätzlech mat qualifizéierter Majoritéit entscheede kéint, viruverhandele misst, wa "ganz wichteg Intressië" vun engem Memberstaat betraff wieren. Am Text gouf d'ënnerschiddlech Opfaassung vu Frankräich op der enger Säit, deenen anere 5 Länner op der anerer, och däitlech: Frankräich hätt gär gehat, datt a sou engem Fall sou laang viruverhandelt sollt ginn, bis en unanimt Resultat virleie géif; déi aner Staaten hu festgestallt, datt et keng Eenegung doriwwer géif, wat geschéie sollt, falls keng Unanimitéit zustan kéim. Dofir war de Lëtzebuerger Kompromëss am Fong guer kee Kompromëss, mä en Text, deen d'Meenungsverschiddenheeten iwwer d'Applikatioun vu Vott mat qualifizéierter Majoritéit schrëftlech dokumentéiert huet.
Duerch dëst Iwwereneekommes ass awer eng Zort Gewunnechtsrecht entstanen, nodeem d'Memberstaate bei wichtege Fäll soulaang viruverhandelen, bis datt se e Konsens erreechen. Och wann et deemno net juristesch verbindlech ass, gëtt dat an der Praxis agehalen, och an deene Fäll, wou eng qualifizéiert Majoritéit duergoe géif.
Literatur
Jean-Marie Palayret, Helen Wallace, Pascaline Winand (Hrsg.): ''Visions, Votes and Vetoes. The Empty Chair Crisis and the Luxembourg Compromise Forty Years On.'' Peter Lang, Bruxelles/Bern/Berlin, 2006, ISBN 978-90-5201-031-1.
Canton de Creil-Nogent-sur-Oise
De Canton de Creil-Nogent-sur-Oise ass eng fréier franséisch administrativ Andeelung am Arrondissement Senlis, am Departement Oise an der Regioun Hauts-de-France.
Bënzelt
Bënzelt ass eng Uertschaft an der Gemeng Wäiswampech. Se läit um CR337 tëscht Ëlwen an Holler.
Wansin
D' Duerf Wansin (op wallounesch Onsin) ass eng Sektioun vun der belscher Stad Hannut, an der Wallounescher Regioun an der Provënz Léck.
Arrondissement Riom
Den Arrondissement Riom ass eng franséisch administrativ Andeelung am Departement Puy-de-Dôme an der Regioun Auvergne-Rhône-Alpes.
Den Arrondissement setzt sech aus 13 Kantonen zesummen:
Mont Rigi
De Mont Rigi ass mat 680 Meter, eng vun den héchste Plazen an der Belsch am Héije Venn an der Gemeng Waimes an der Provënz Léck.
Um flaache Südwesthank vun der Kopp entsprangen zwou Baachen, de Ruisseau de Herbôfave och Ruisseau de la Baraque genannt dee säi Quellgebitt net wäit ewech vun der Croix des Fiancés huet, an d'Polleur, déi no hirem Zesummefloss Hoëgne bilden, déi bei Pepinster an d'Weser leeft.
1924 gouf um Mont Rigi vun der Lécker Uni d'Station scientifique des Hautes Fagnes opgeriicht. E vun den Haaptleit do derbäi war den Naturwëssenschaftler Léon Frédéricq.
Arrondissement Thiers
Den Arrondissement Thiers ass eng franséisch administrativ Andeelung am Departement Puy-de-Dôme an der Regioun Auvergne-Rhône-Alpes.
Den Haaptuert ass Thiers.
Den Arrondissement setzt sech aus 6 Kantonen zesummen:
Breedelt
Breedelt (lokal: Bréidelt ) ass eng Uertschaft an der Gemeng Wäiswampech.
.mv
.mv ass den Nationalen Top-Level-Domän vun de Maldiven.
Canton de Creil-Sud
De Canton de Creil-Sud ass eng fréier franséisch administrativ Andeelung am Arrondissement Senlis, am Departement Oise an der Regioun Hauts-de-France.
Ciply
Ciply ass eng Sektioun vun der belscher Stad Mons an der Provënz Hainaut.
Bis zur belscher Gemengereform vun 1977 war Ciply eng eegestänneg Gemeng.
Ciply ass bekannt wéinst de Phosphat-Kallekgrouwen déi et do gouf.
Klima
De Klima steet als Begrëff fir all meteorologesch Ursaachen, déi fir den duerchschnëttlechen Zoustand vun der Äerdatmosphär op enger Plaz verantwortlech sinn.
Schlënnermanescht
Schlënnermanescht ass eng Uertschaft an der Gemeng Buerschent.
Zu Schlënnermanescht gëtt et e Keelenzenter.
Geographie
D'Uertschaft läit op enger Héicht vu ronn 380 Meter (Duerschschnëtt am Duerf), um lénksen Uwänner vun der Sauer. Déi héchst Plaz um Flouer ass op der Héicht mat 471 Meter, an déi déifst ënner dem Schlënnerbierg op der Sauer mat ongeféier 230 Meter.
Um Flouer vu Schlënnermanescht hunn eng Dose kleng Baachen, déi all vu lénks an d'Sauer lafen, hir Quell. Dräi dovu sinn op der topographescher Kaart mat hirem Numm ogedroen, d'Géischelterbaach, d'Schlënner an d'Tälerbaach.
Triviales
Schlënnermanescht a Buerschent ginn am Michel Rodange sengem zweete Gesank vum Renert ernimmt.
De Renert wunnt op der Buerg Malpaartes. Malpaartes ass e Flouernumm zu Schlënnermanescht, an zwar den ëstlechen Hank mat Bëscher, tëscht Rëmelesch a Kampeschdell deen op d'Schlënner erofgeet.
De Bier gouf op Feischent ferm gebeetscht. Feischent läit um rietsen Uwänner vun der Sauer. De Bauerenhaff vun deem am Gesank rieds geet ass de Féischterhaff bei Buerschent.
Conzemius (Famill)
Conzemius ass e Familljennumm zu Lëtzebuerg. E kënnt ursprénglech wuel aus Frankräich. Déi Lëtzebuerger Linn, déi haut nach besteet, staamt aus dem Norde vum Land zu Hëpperdang, Grandsen, Ischpelt, a Kéisfuert, Stamsëtz vun dëser Linn.
Eng éischt Kéier gëtt d'Famill Conzemius um Ufank vum 17. Joerhonnert an engem Dokument ernimmt, mä et gëtt ugeholl datt den Urspronk méi wäit zeréckgeet, awer net nogewise ka ginn, well et kaum Quelle vu viru 1600 gëtt.
Als "Stamelteren" gëtt d'Lëtzebuerger Linn eng Damm Anne Conzemius an den däitschstämmege Klengadelege Friedrich von Adam un, déi ëm 1640 gelieft hunn.
Duerch de Kaf vun engem Riichter-Amt zum Adel komm, an duerch familiär Relatiounen zum franséischen Haus de Bouvier ass d'Famill Conzemius zu e puer Titel komm: Seigneur du Saussay, Marquis de Cépoy (1748), Seigneur de la Mothe, de Gondreville, de Villarceaux.
Eng bekannt Vertriederin vun deem Geschlecht ass d'Jeanne Marie Guyon du Chesnoy, besser bekannt als Madame Guyon. Eng aner Bekannt ass d'Marguerite Françoise Bouvier de la Mothe de Cépoy, déi eng Maîtresse vum Louis Philippe II Joseph d'Orléans war, deen och ënner dem Numm Philippe Égalité bekannt war, an de Papp vum spéidere leschte Kinnek a Frankräich, dem Louis-Philippe I., Kinnek vun de Fransousen, genannt de Roi citoyen, aus der Dynastie Bourbon-Orléans. Aus där Relatioun staamt ee Fils, den N. d'Orléans Chevalier de St. Pol, deem seng Spuer sech iergentwann an England verléiert.
Zu Lëtzebuerg deet se sech als "Famille de notables ruraux du nord du pays" ervir, sou den Heraldiker Dr. Loutsch, a si gi Proprietär vum Schlass zu Ischpelt, wat se awer spéider erëm wéinst finanzielle Problemer hu misse verkafen.
D'Famill Conzemius däerf och haut nach e puer Uerdensdréier vum Ordre de la couronne de chêne zu hire Memberen zielen.
Hautdesdaags ass deen een oder anere Member mat där héijer Auszeechnung dekoréiert. Ausserdeem si vereenzelt Memberen och mam Ordre de Mérite du Grand-Duché de Luxembourg ausgezeechent ginn.
Aktuelle Chef vum Haus ass den Theodore "Theo" Conzemius. Géif d'Famill nach weiderhi Gebrauch vun hiren Titele maachen, wier deem säi vollstännegen Numm: Theodore Baron Conzemius-Bouvier de Cachard d'Yvoire de la Mothe d'Urpselt de Grindhausen (5ème Marquis de Cépoy, Seigneur du Saussay, de Gondreville et de Villarceaux).
Serigraphie
D'Serigraphie ass eng Drocktechnik, bei där d'Dréckerfaarf mat enger Zort Raclette duerch en enkmaschege Stoft op dat Material, dat bedréckt soll ginn, gedréckt gëtt.
Op déi Plazen, wou keng Faarf soll kommen, gëtt eng Schabloun geluecht, sou datt de Stoft do onduerchléisseg ass. Mat där Technik kënnen noenee Motiver a verschiddene Faarwen nieft oder iwwerenee gedréckt ginn.
Angleur
Angleur ass eng fréier wallounesch Gemeng, mat ongeféier 20.000 Awunner, déi 1977 mat der Stad Léck fusionéiert huet.
De gréissten Deel vun Angleur läit op der rietser Säit vun der Meuse mat de Quartiere Kinkempois a Renory. sou och um rietsen Uwänner vun der Ourthe. Zu Angleur steet déi eenzeg funktiounsfäeg Schleis vum fréieren Ourthe-Kanal souwéi e schéint aalt Schlass, d'Peralta-Schlass, an deem haut d'Büroe vun der Gemeng sinn.
Verkéier
Angleur ass un de Stroosseverkéier iwwer déi zwou Haaptverkéiersachsen Autobunn A26/E25 an d'Nationale 30. Den Tunnel vu Kinkempois an d'Opfaart fir op de Pont de Liège leien um Territoire vun der Sektioun Angleur. D'Route du Condroz huet hiren Ufank zu Angleur wou se vun der N 90 fortgeet.
D'Gare vun Angleur mécht den Uschloss un d'Eisebunnslinne Léck-Hergenrath a Léck-Marloie
Abiotesch Ëmweltfaktoren
Als abiotesch ginn Ëmweltfaktoren zesummegefaasst, un deene Liewewiesen net erkennbar bedeelegt sinn. Si ëmfaassen ënner anerem Facteure wéi Klima, Atmosphär, Waasser, Wäermt, Temperatur, Liicht, Stréimung, Salzgehalt, Konzentratioun u Niersalzer an un aner cheemesch Substanzen; domat deemno Ëmweltfaktoren, déi onbelieft Interaktiounspartner duerstellen
Am Géigesaz dozou sti biotesch Ëmweltfaktoren, déi belieft Interaktiounspartner duerstellen.
All Planzen- an Déiere sinn un definéiert Standuertbedingungen ugepasst. Doduerch entwéckele si sech op all Standuert zu enger typescher an un d'abiotesch Faktoren ugepasste Liewensgemeinschaft.
Wiguleus Hund
Op senge sëllege Reesen als Geschichtsschreiwer huet den Hund 1567 oder 1575 op der Buerg Prunn am Altmühldall en Duplikat vum Nibelungenlied entdeckt, dee sougenannte Prunner Codex, deen haut an der Bayerische Staatsbibliothek versuergt gëtt.
Abiotesch Ëmweltfaktoren
Fattori ambientali Экологические факторы
Mozarabesch Konscht
Mozarabesch Konscht ass d'Konscht vun den "arabiséierte" Chrëschten an der Zäit vun der islamescher Herrschaft iwwer Spuenien tëscht 711 an 1492.
Deianeira
Deianeira ass an der griichescher Mythologie eng vun de siwen Duechtere vum Oineus vu Kalydon an der Althaia. Si war déi zweet Fra vum Herakles mat deem se méi Kanner hat. Nodeem se hirem Mann d'Nessoshiem iwwerreecht hat an domat zu sengem Doud bäigedroen hat, huet si Selbstmord begaangen, ass awer vun der Artemis an e Pärelhong verwandelt ginn.
Canton de Châteauneuf-sur-Charente
De Canton de Châteauneuf-sur-Charente ass eng fréier franséisch administrativ Andeelung am Arrondissement Cognac, an der Charente an der Regioun Nei-Aquitaine. Bei der Kantonalreform vun 2014 gouf de Kanton ofgeschaaft.
Canton de Brossac
De Canton de Brossac ass eng fréier franséisch administrativ Andeelung am Arrondissement Cognac, an der Charente an der Regioun Nei-Aquitaine. Bei der Kantonalreform vun 2014 gouf de Kanton ofgeschaaft.
Sonnekorona
D'Sonnekorona (griich./lat. κορώνα/Corona = Kranz, Kroun) ass déi dënn "Atmosphär" vun der Sonn. Dat schwaacht Liichte kann ee mat bloussem A nëmme bei enger totaler Sonnendäischtert gesinn. Den zarte Stralekranz reecht - jee no Sonnenaktivitéit - ëm 1-3 Sonneradien no baussen a stellt eng éischt Iwwergankszon vun der Sonn zum interplanetare Raum duer. Den bannenzegen Deel kënnen d'Astronome mat engem spezielle Moossinstrument, dem Koronograph och ouni Hëllef vum Äerdmound ophuelen.
Gliddege Stralekranz
D'Korona schléisst un déi visuell Sonnenuewerfläch, d'Photosphär, an un d'Chromosphär déi nëmme méi infrarout straalt un. Hir baussenzeg verdënnte Matière gëtt vun der leschter duerch Stousswelle vu gliddege Gasen op ronn 1 Millioun Grad ugereegt. Allerdéngs ass d'Gasdicht scho sou kleng (si hëlt vun zirka 0,000001 Gramm pro Kubikzentimeter vun 10−19 g/cm³ of), datt déi kinetesch Temperatur nëmmen nach aus der mëttlerer Beweegung vun hiren Atomer ze berechnen ass.
Physikalesch Modeller
Ob d'Opwiermung haaptsächlech duerch d'Sonnestralung, duerch Iwwerschallwellen oder aner Wiesselwierkunge vu mechanescher oder magnéitescher Aart erfollegt, ass nach Géigestand vu Fuerschungen a Modellberechnungen. Verschidde Raumsonde wéi SOHO, TRACE, RHESSI a CHANDRA droe mat hire Miessungen zu dësen Ënnersich wesentlech bäi.
Ee besonnesch géien Temperaturgradient domminéiert an der ënneschter Korona, wou hir Dicht no uewe méi séier ofhëlt, wéi d'Energie oftransportéiert ka ginn (kuckt den Diagramm donieft). Bannen e puer 100 Héichtekilometer klëmmt déi kinetesch Gastemperatur ëm eng Millioun Grad a "mécht sech Loft", andeems déi zousätzlech Heizenergie als Sonnewand fort geet. D'Korona kann nëmme wéinst vun hirer dënner Dicht sou waarm ginn.
Déi héich Temperatur charakteriséiert nëmmen d'Beweegungsenergie vun de Gasdeelercher. E Festkierper op der selwechter Héicht iwwer der Sonn hätt dogéint eng méi niddreg Temperatur, well sech e ganz anert thermescht Gläichgewiicht astelle géif. Déi mënschlech Virstellungskraaft reecht fir d'Dynamik vu sou waarme Gasen net aus, mä et kann een se zanter e puer Joerzéngte mat Methoden vun der theoreetescher Physik ënnersichen.
Déi ënnescht Näherungsformel (Lit.: November & Koutchmy, 1996) beschreift déi Intensitéit vun der Koronastralung an der Projektioun, woubäi als Eenheet d'Stralung am Zentrum vun der Sonnescheif déngt: Dës Approximatioun stellt nëmmen eng zäitlech a raimlech Moyenne duer, well d'Intensitéit vun der Koronastralung staark mat dem heliographesche Breetegrad an der momentaner Sonnenaktivitéit variéiert.
Total Hellegkeet vun der Korona
Wann een an der Stralungsformel den Ofstand vun 1 (Sonnerand) bis onendlech integréiert, kritt een déi total Hellegkeet vun der Korona ënner ideale Miessbedingungen—also bei enger totaler Sonnendäischtert. Si ergëtt ongeféier 1,6·10−6 vun der totaler Hellegkeet vun der Sonn resp. -12m,3. Dat relativ schwaacht Liichten ass vergläichbar mat der visueller Hellegkeet vum Vollmound, woufir een d'Korona bei enger totaler Sonnendäischtert ouni Aeschutz observéiere kann. Mä soubal de Sonnerand nees hanner dem Mound als schmuel, blendend Séissel nees opdaucht, verschwënnt d'Korona fir eis Aen.
Spektroskopesch Zesummesetzung
Ënnerschiddlech Streeprozesser formen d'Korona. D'Bezeechnunge ginn op historesch Charakteriséierungen zeréck:
.mx
.mx ass den Nationalen Top-Level-Domän vu Mexiko.
Johny Goedert
De Jean ("Johny") Goedert ass e lëtzebuergesche Vëlossportler. Hien ass de 17. Juni 1929 zu Téiteng gebuer.
De Johny Goedert ass am Joer 1952 den Tour de France gefuer. Hien huet sech als 57. klasséiert.
No senger sportlecher Carrière hat hien eng Garage zu Téiteng.
Beezebierg
De Beezebierg ass e Lieu-dit an der Gemeng Hiefenech.
Geographie
De Beezebierg läit op enger Héicht vu ronn 320 Meter, ongeféier 500 m nord-ëstlech vum Kär vun Hiefenech a grenzt un Iernzen an un d'Supp. Um Beezebierg sti ronn 20 Haiser.
Geschicht
Wéini dat éischt Haus do gebaut gouf ass net genee gewosst. Ëm 1800 huet do jiddefalls den Hiert vu Steebur gewunnt. Am 19. Joerhonnert gouf et wuel nëmmen e Grapp voll Haiser do, déi zum Deel am Ufank vum 20. Joerhonnert ofgerappt goufen. An de Fofzeger an an de Siechzeger Jore vum 20. Joerhonnert goufe ronn eng Dose Weekendhaiser gebaut. An de Siwwenzeger an an den Uechtzeger koumen dunn en ettlech richteg Wunnhaiser dobäi.
An der éischter Hallschent vum 20. Joerhonnert gouf et eng kleng Steekaul fir Lëtzebuerger Sandsteen. D'Qualitéit a d'Quantitéit vum Stee war awer net sou, datt d'Kaul ekonomesch rentabel konnt sinn, an dofir gouf se fale gelooss.
Sources Rosport
Sources Rosport S.A. ass eng lëtzebuergesch Gesellschaft, déi zwou Mineralwaasserquellen (d'Quell Rosport mat natierlecher Kuelesaier an d'Quell Viva ouni Kuelesaier) a Fläschen offëllt an déi haaptsächlech ënner de Markennimm Rosport a Viva kommerzialiséiert.
Geschicht
Am Summer 1959 waren d'Offëllinstallatioune sou wäit fäerdeg, an am Oktober vum selwechte Joer gouf ugefaangen, 20-cl-Fläschen ofzefëllen. 1962 gouf de Statut an eng Société anonyme mat dem Numm Source Rosport ëmgeännert, an 1974 huet Source Rosport mat Canada Dry a Coca Cola zu der Soutirages Luxembourgeois fusionéiert, ier se sech 1998 nees vun deenen anere Partner, déi ewell vu Coca-Cola Entreprises iwwerholl goufen, getrennt huet. Soutirages S.A. mécht awer weiderhin d'Distributioun.
An den 1990er Jore koum och e méi liicht spruddelegt Waasser dobäi, dat als Rosport medium, resp., am Horesca-Beräich, als Rosport blue vermaart gëtt. 2001 huet platt Waasser, dat Viva genannt gëtt, d'Gamme ergänzt. Am selwechte Joer huet de Verwaltungsrot decidéiert fir den Numm a Sources Rosport S.A. ëmzedeefen. Zéng Joer no der Aféierung vu Viva mécht dëst platt Waasser mam Slogan d'Waasser vum Liewen 49% vun der Gesamtproduktioun vun der Sources Rosport S.A. aus. Am Joer 2010 goufe méi wéi 12.650.000 Fläsche verkaaft, dat si ronn 82 Hektoliter.
Uganks 2015 sinn d'Rosport-Fläschen an engem neien Design erauskomm an et gëtt elo eng eenheetlech Fläsch fir déi dräi Produiten, wou just d'Etikett jee no Produit ännert: sëlwer fir dat platt Waasser Viva, blo fir dee liicht spruddelege Rosport blue a gréng fir de Rosport classic mat méi Spruddelen.
Zanter Juni 2012 ass Pom's um Maart, e Mix vu 65% Äppeljus a 35% Rousperter Mineralwaasser.
Logo
Wéi d'Mark Rosport gegrënnt gouf, ass no engem Logo gesicht gi fir der Mark en Erkennungsbild ze ginn. Deemools hu sech d'Grënner vun der Firma drun erënnert, datt et am Mëttelalter bei Rouspert eng vun nëmmen e puer Fuerte gouf, duerch déi ee bei Niddregwaasser mam Päerd duerch d'Sauer op déi aner Säit reide konnt. Aus deem Grond ass e Päerd mat engem Reider als Symbol fir d'Mark geholl ginn.
Symphonieorchester des Bayerischen Rundfunks
De Symphonieorchester des Bayerischen Rundfunks gouf 1949 gegrënnt an hat als éischte Chefdirigent bis 1960 den Eugen Jochum.
Amgen Tour of California
D'Amgen Tour of California ass eng Etappecourse mam Vëlo déi zanter 2006 am Bundesstaat Kalifornien an de Vereenegte Staate vun Amerika gefuer gëtt.
Zanter hirer éischter Oplo am Joer 2006 gehéiert dës Course zum UCI America Tour.
2006 gouf d'Course an d'Klass 2.1 agestuuft, koum awer 2007 an déi méi héich Klass 2.HC.
Tour de France 1923
De 17. Tour de France gouf vum 24. Juni bis den 22. Juli 1923 a 15 Etappen iwwer eng Distanz vu 5.386 km gefuer.
Arrondissement Vichy
Den Arrondissement Vichy ass eng franséisch administrativ Andeelung am Departement Allier an der Regioun Auvergne-Rhône-Alpes.
Den Haaptuert ass Vichy.
Den Arrondissement setzt sech aus 9 Kantonen zesummen:
Dione
D'Dione war an der griichescher Mythologie d'Duechter vum Okeanos an der Tethys (enger anerer Versioun no vum Uranos an der Gaia). Si ass och als Fra vum Zeus veréiert ginn, besonnesch zu Dodona a gëllt och als Mamm vun der Aphrodite.
Andrew Graham
Den Andrew Graham gebuer den 8. Abrëll 1815 ass gestuerwen de 5. November 1908). Hie war en irischen Astronom.
Tëscht 1848 an 1856 entdeckt hien a säin Assistent aus Observatioune vum Meridian ronn 60.066 Stäre laanscht d'Ekliptik,vun deenen nëmmen 8965 schonn bestëmmt waren. Hire Katalog gouf a véier Bänn publizéiert. De Graham war en aussergewéinlechen Observateur, an hat d'Bunne vun 198 Koméite fir een, am Joer 1852, publizéiert Buch notéiert.
(9) Metis
Den (9) Metis ass en Asteroid vun der Haaptasteroidenceinture, deen de 25. Abrëll 1848 vum Andrew Graham als néngten Asteroid entdeckt gouf. Den Numm bezitt sech op déi griichesch Gëttin Metis, d'Mamm vun der Athene.
De Metis beweegt sech op engem Ofstand vun 2,0954 (Perihel) bis 2,6775 (Aphel) astronomesch Eenheeten, an 3,6867 Joer op enger exzentrescher Bunn ëm d'Sonn. D'Bunn huet eng Schréi vu 5,5763° géint d'Ekliptikt, an d'Bunnexzentrizitéit ass 0,2195.
De Metis huet en Duerchmiesser vun 190 km. Hie rotéiert a ronn 5 Stonnen ëm seng eegen Achs. D'Albedo ass 0,139. Wärend der Oppositioun erreecht de Metis eng Hellegkeet vun 9,1 mag an ass domat ee vun den hellsten Asteroiden um Himmel.
Den Asteroid huet eng onreegelméisseg Form.
Monsin-Schleis
D'Monsin-Schleis ass eng Schleis déi nieft dem Albertkanal um Monsin-Kanal läit an zwar op deem sengem Kilometerpunkt 0,235. Et ass eng vun de Schleisen déi 1932 scho laanscht den Albertkanal gebaut gi war, a wéi de Kanal vergréissert gouf, ass d'Schleis just moderniséiert ginn an huet hir al Moosse behalen.
Comblain-au-Pont
Zu der Gemeng gehéieren d'Sektioun Poulseur an d'Uerschaften Géromont, Halleux, Hoyemont, Mont, Oneux, Pont-de-Scay a Sart.
Geschichtleches
Zu der industrieller Aktivitéit um Territoire vun der Gemeng huet d'Exploitatioun vu Steebréch gehéiert. Déi bekanntst an och déi gréisst Steekaul waren d'Carrières du Bois d'Anthines där hir Verluedequaien haut nach laanscht N 633 ze gesi sinn. Déi Carrièren haten deemools en Uschloss un dat belscht Eisebunnsnetz zu Chanxhe op der Infrabel-Linn 43. Den Uschloss huet der Gesellschaft vun der Vizinalstreck Poulseur-Sprimont-Trooz gehéiert.
D'Gare vu Comblain déi op der Linn 43 läit ass net méi a Betrib.
Fréier huet Complain mat Poulseur zu der Grofschaft Logne am Fürstentum Stavelot-Malmedy gehéiert.
De Patréiner ass den hellege Quirinus deen zanter dem 15. Joerhonnert um Sigel vun der Gemeng ass. Dat kënnt dohier, well de Kapitel vu Malmédy d'Grondrechter vun der Uertschaft hat an den hellege Quirinus deem säi Patréiner war. E Sigel aus dem 17. Joerhonnert weist den Hellege wéi en een Draach néiermécht.
Arrondissement Antwerpen
D'Arrondissement Antwerpen ass eent vun den dräi Arrondissememter an der belscher Provënz Antwerpen. D'Arrondissement huet eng Fläch vun 1000,31 km² an et hat um 1. Januar 2007, 961.131 Awunner.
D'Arrondissement gehéiert zum Geriichtsbezierk Antwerpen.
Gemengen a Sektiounen am Arrondissement
Gemengen
Sektiounen
Reilander Millen
Reilander Millen ass e Lieu-dit an der Gemeng Hiefenech.
Echion
Den Echion war an der griichescher Mythologie ee vun den Argonauten, de Jong vum Hermes an der Antianeira. Hie war u Geschécklechkeet net ze iwwerbidden a soll den éischte Speer op der Kalydonescher Juegd gehäit hunn. Zu Troja huet en zu deenen Helde gehéiert déi sech am hëlzene Päerd verstoppt hunn.
Arrondissement Issoire
Den Arrondissement Issoire ass eng franséisch administrativ Andeelung am Departement Puy-de-Dôme an der Regioun Auvergne-Rhône-Alpes.
Den Haaptuert ass Issoire.
Den Arrondissement setzt sech aus 9 Kantonen zesummen:
Canton de Cognac-Nord
De Canton de Cognac-Nord ass eng fréier franséisch administrativ Andeelung am Arrondissement Cognac, an der Charente an der Regioun Nei-Aquitaine. Bei der Kantonalreform vun 2014 gouf de Kanton ofgeschaaft.
Supp (Hiefenech)
(An der) Supp ass e Lieu-dit an der Gemeng Hiefenech. D'Supp läit op enger Héicht vun 285 Meter um rietsen Uwänner vun der wäisser Iernz, net wäit vun der Kräizung vum CR119 mam CR128. Dat bekanntst Gebai an der Supp ass de Restaurant Hostellerie de la Vallée. Soss gëtt et nach e grousse Bauerebetrib an eng fréier Millen.
An der Supp lafen d'Wälbaach an d'Wisbech zesummen, fir eng ronn 150 Meter duerno an d'Wäiss Iernz ze lafen.
Tangram
En Tangram ass e Leespill, bei deem siwe Leesteng, fënnef Dräiecken, e Carré an e Parallelogramm alleguer musse geluecht ginn, ouni sech z'iwwerschneiden, fir eng Figur ze formen.
Junkers Ju 87
D'Junkers Ju 87 (och Stuka genannt, ofgeleet vu Sturz-Kampffliger) war ee vun den däitsche Junkerswierker entwéckelten eemotoregen Déifdecker mat ageknéckte Flilleken, mat steiwem Riedergestell an zwéi Mann Equipage.
E war haaptsächlech geduecht fir prezis Bommenattacken am Dag am Kader vun takteschen Asätz als Fliger, dee sech vun uewen op säin Zil gestierzt huet an am leschte Moment, ier e sech erëm opgeriicht huet, seng Bommen ofgeworf huet. Dobäi huet hien e Geräisch wéi eng Sireen vu sech ginn, e Geräisch, dat op de Feind demoraliséierend gewierkt huet. Seng Varianten, déi méi spéit entwéckelt goufen, koumen och als Schluechtfliger an den Asaz.
Verbandsgemeng Neierbuerg
D'Verbandsgemeng Neierbuerg läit am Äifelkrees Béibreg-Prüm a Rheinland-Pfalz. Si huet hire Sëtz an der Neierbuerg.
Canton de Crépy-en-Valois
De Canton de Crépy-en-Valois ass eng franséisch administrativ Andeelung am Arrondissement Senlis, am Departement Oise an der Regioun Hauts-de-France.
Aristaios
Den Aristaios war an der griichescher Mythologie de Jong vum Apollo an der Nymph Kyrene. Enger anerer Versioun no soll den Dionysos Papp vum Aristaios gewiescht sinn. An deem Fall gëtt als Gebuertsuert Libyen uginn.
E war an d'Eurydike, dem Orpheus seng Fra, verléift. Nodeem e se verfollegt huet, ass si op der Flucht virun him un engem Schlaangebëss gestuerwen. Als Rach hunn d'Nymphen dunn all säi Véi a seng Beien ëmbruecht. De Proteus huet em doropshin de Rot ginn an engem Ochsekadaver nei Schwäerm ze ziichten (senger Zäit huet d'Virstellung gegollt datt Insekten an all Zort Kadaver vun eleng kéinten entstoen).
Wale fir d'Europäescht Parlament 2004 (Lëtzebuerg)
Bei de Wale fir d'Europäescht Parlament 2004 goufen déi sechs Deputéiert gewielt, déi Lëtzebuerg am Europäesche Parlament fir d'Sëtzungsperiod 2004-2009 vertrieden.
Si goufen den 13. Juni 2004 ofgehalen, als Deel vun den allgemenge Wale fir d'Europäescht Parlament 2004, an zäitgläich mat de Wale fir d'Chamber.
Resultat
D'CSV huet par Rapport zu de Wale vun 1999 ee Sëtz bäigewonnen, iwwerdeems d'LSAP ee verluer huet. D'DP an Déi Gréng krute jee een.